fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Avoin tieto on arvokasta – kunhan se vain löydetään - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Tutkimustuloksella ei ole arvoa, jollei sitä ole tuotu ihmisten tietoisuuteen, olkoonpa tutkimus kuinka korkeatasoista tahansa. Jos siitä ei tekijän lisäksi kukaan tiedä, on se mennyt hukkaan. Sama pätee julkaisuihin, dataan ja ylipäänsä kaikkeen tietoon, ja tässä esimerkissä erityisesti avoimeen dataan.
THL on jo useamman vuoden ajan panostanut väkevästi avoimeen dataan ja julkaisemiseen, ja meillä on nyt Suomen laajimmat terveyden ja hyvinvoinnin avoimen datan aineistot. Tietotuotteidemme lippulaivoja ovat muun muassa Sotkanet, joka sisältää valtavan määrän väestön terveysosoittimia, elintarvikkeiden koostumustietopankki Fineli sekä Kansallinen koodistopalvelu, joka ylläpitää koko sosiaali- ja terveydenhuollossa käytettäviä tietorakenteita.
Näiden suurten kokonaisuuksien lisäksi THL:n nettisivuilla on runsas ja monipuolinen joukko pienempiä tietovarantoja rajatummilta aihealueilta. Nämä ovat pitkään olleet vähän huonosti näkyvissä ja löydettävissä.
Löydettävyyden lisäksi toinen avoimen datan haaste on käytettävyys. Peruslähtökohta terveysdatassa tietenkin on, ettei henkilötietoja sisältävää dataa voi tietosuojasyistä avata. Tiedot on karkeistettava niin pitkälle, ettei yksittäisten henkilöiden tunnistaminen enää ole mahdollista, mikä kylläkin syö tiedon hyödynnettävyyttä tutkimuksessa. Rivitason tietoa on THL:ssä avoimena vain Finelissä, joka ei sisällä henkilötietoja ollenkaan.
Aggregoitukin data auttaa tutkijaa
Mihin tutkija avointa dataa sitten varsinaisesti tarvitsee? Eihän karkeistettua dataa voi hyödyntää samalla tavalla kuin rekisteridataa! Avoin data voi kuitenkin olla hyvänä apuna kartoitettaessa omaa tutkimuskenttää, ja se voi johdattaa uusiin kysymyksiin, osoittaa jo tutkittuja aiheita ja tuoda esiin harmaita alueita, joita ei vielä ole juuri tutkittu.
Jos samaa asiaa ajatellaan toisinpäin, avaamalla omaa tutkimusdataansa muidenkin käyttöön tutkija lisää omaa näkyvyyttään, mikä välillisesti tuonee dataan liittyvälle tutkimusartikkelille lisää lukukertoja ja viittauksiakin.
Resurssien jakamisen ansiosta tieteen kehitys nopeutuu, avoimuuden myötä paraneva läpinäkyvyys parantaa toistettavuutta ja laatua. Tulevaisuudessa datan avaamisella ja jakamisella voi myös meritoitua samalla tavalla kuin tällä hetkellä vertaisarvioiduilla artikkeleilla.
Myös datan kuvailutietojen eli metadatan on oltava kunnossa, jotta dataa voi hyödyntää. Metadata sisältää datan käytettävyyden ja ymmärrettävyyden kannalta oleellisia tietoja, kuten lähteet, laskeminen, luokitukset, taustamuuttujat, päivitystiheys, merkitys ja tulkinta. Lisäksi on olemassa erityisesti datan jatkohyödyntämistä helpottavia tietoja, kuten lisenssitiedot, tekniset reunaehdot, aineiston vastuuhenkilöt ja viittausohjeet.
Avoin metadata kampeaa tietovarannot esiin
Käyttörajoitetunkin aineiston, kuten henkilötietoja sisältävien rekisterien, metadata voi olla itsessään avointa dataa ja lisäksi erittäin hyödyllistä. Sen avulla pääsee kurkistamaan muuten hankalasti saatavaan tai vaikeasti löydettävään tietoon. Hyvin toteutetut aineistokatalogit, kuten Tietoarkiston Aila, ovat tästä hyvä esimerkki. Ne lisäävät tietovarantojen näkyvyyttä ja nostavat kiinnostusta niitä kohtaan.
THL:n aineisto- ja järjestelmärekisterin pohjalta luotu Aineistoluettelo sisältää sadan tietovarannon kuvailutiedot ensimmäistä kertaa avoimessa muodossa. Kyseessä on ensimmäinen askel kohti laajamittaisempaa rikasta muuttujatasoista tietoa sisältävien kuvausten julkaisemista.
THL:n kaikki avoimet tietovarannot on koottu verkkosivulle www.thl.fi/avoindata, jota päivitetään kevään aikana vastaamaan paremmin asiakkaiden tarpeita. Tarkoituksena on tehdä sivusta loogisempi ja selkeämpi, jotta haettava tieto löytyy nopeasti tarpeellisine lisätietoineen.
Jo nyt sivulla on tietoa muun muassa rajapinnoista ja käyttöehdoista. Uusimpana lisäyksenä on datatoivesivu, jossa voi antaa suoraa palautetta koskien THL:n avoimia tietovarantoja. Käykääpä vilkaisemassa!
Arto Vuoren blogikirjoitus ”Arvokkaiden tietoaineistojen kuvaus lisää niiden käyttöä”
Antti Tuomi-Nikula kehittämispäällikkö Tietovarantopalvelut, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.